VS002173
Datum: 2005-03-10T01:00:00.000+01:00
datum_sodbe_i_stopnje: 2008-09-10T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: hudi primeri
odskodnina: 42.500 EUR (primerna odškodnina), 10.669,01 EUR (končna odmera odškodnine ob upoštevanju 20% krivde oškodovanca in akontacije odškodnine zavarovalnice)
opombe: VIII Ips 445/2009. Revizija tožnika zoper sklep o stroških je bila zavržena. Revizija drugotožene stranke (delodajalca oškodovanca) zoper sodne takse je bila zavržena, v preostalem delu pa ji je bilo ugodeno tako, da je bila znižana odškodnina za telesne bolečine s 17.000 EUR na 12.000 EUR in za ZŽA s 40.000 EUR na 25.000 EUR.

Opomba: Soodgovornost oškodovanca je bila ocenjena na 20%.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Fizični delavec.

## Škodni dogodek

Nesreča pri delu – pri čiščenju tekočega traku (za dovoz peska do tehtnice) je oškodovancu spodrsnilo na zasneženih tleh, tako da mu je vrteči se valj na traku zagrabil desno roko.

## Poškodba

Odprt zlom desne podlahti z razcefranjem mišic. Zdravljenje je trajalo več kot eno leto.

## Telesne bolečine

12.000 EUR Stalne hude telesne bolečine 5 dni, stalne srednje hude telesne bolečine 10 dni, stalne lahke hude telesne bolečine 20 dni. Nato so bolečine prešle prek pojemajočega tipa v občasne, ki so trajale 8 mesecev – ob pregledih, pri lažjih in zmernih aktivnostih, ob spremembi vremena in ki, pomenijo trajno posledico poškodbe.

#### Hospitalizacija

8 dni po prvi operaciji, po ambulantnem zdravljenju je bila potrebna ponovna operacija.

#### Ambulantno zdravljenje

Med obema operacijama in po slednji.

#### Rehabilitacija

50 fizioterapij

#### Nevšečnosti med zdravljenjem

EMG slikanje.

## Strah

2.500 EUR Primarni strah je bil kratkotrajen in je po nekaj urah izzvenel. Sekundarni strah za izid zdravljenja je bil sprva, do 4 mesecev, intenziven, nato je izzveneval, saj se je moral oškodovanec sprijazniti s trajnimi posledicami.

## Zmanjšanje življenjske aktivnosti

25.000 EUR Zaradi trajnih anatomskih in funkcionalnih posledic je oškodovanec nesposoben za fizično delo in torej tudi tisto, katerega je opravljal pred nesrečo; zaradi izgube grobe moči, je trajno nesposoben opravljati srednje in težje fizično delo. Ima manjšo kmetijo 4 ha, 100 svinj, a sedaj skoraj vse delo opravi žena. Sam pometa, občasno vozi traktor, pomaga z nasveti. Lažja bremena lahko dviguje le kratek čas. Hude bolečine ima ob spremembah vremena. ZŽA so zmanjšane za 50%, izboljšanja pa ne bo.

#### Opis invalidnosti

V času sojenja je oškodovanec še čakal na odločbo ZPIZ.

## Skaženost

3.000 EUR Ostala je brazgotina na levi podlahti z defektom mišične mase, zato je obseg ene podlahti manjši od druge, kar je vedno vidno; vidno je tudi mesto, ki je krito s prostim kožnim transplantatom. Posledice zbujajo radovednost pri ljudeh, ne pa gnus. Na mestu jemanja transplantata na stegnu je ostala brazgotina, a ne pri okolici ne zbuja pomilovanja ali posebnih občutkov.

---

OZ člen 179